O‘zbekistonda 5-fevral kuni 236 ta yangi domen ro‘yxatga olinib, rekord o‘rnatildi

5-fevral kuni UZ domen zonasida 236 ta yangi domen ro‘yxatga olindi, deya xabar bermoqda Uzinfocom kompyuter va axborot texnologiyalarini rivojlantirish va joriy etish markazi matbuot xizmati.

Shu bilan birga, 27 ta domen uzaytirilmadi, shu tufayli bir kunlik o‘sish 209 ta domenni tashkil etdi.
Markazning eslatishicha, bir oy avval, 6-yanvar kuni bundan avvalgi rekord o‘rnatilgan bo‘lib, o‘shanda bundan deyarli ikki marta kam — 129 ta domen ro‘yxatga olingan edi.